[{"text_idx": "#000001", "text": "Tallinna Vesi uuendab reoveepuhastusjaama esimese puhastusetapi"}, {"text_idx": "#000002", "text": "Tallinna Vesi uuendab Paljassaares reoveeto\u0308o\u0308tlemise ko\u0303ige esimese ehk mehaanilise puhastusetapi rajatised ja seadmed. Meie ku\u0308mne aasta mahukaim uuendusprojekt on jo\u0303udnud sarikapu\u0308stituse faasi ning aasta pa\u0308rast valmides toob see to\u0308o\u0308kindlama ja to\u0303husama reoveepuhastuse pealinlastele ja Tallinna la\u0308hivaldade elanikele."}, {"text_idx": "#000003", "text": "Tallinna kanalisatsioonisu\u0308steemi kuulub ligikaudu 1200 kilomeetrit torustikke, mis suunavad reovett Paljasaare reoveepuhastusjaama. Jaamas la\u0308bib reovesi kolm puhastusetappi, et jo\u0303uda puhtana La\u0308a\u0308nemerre. Selle aasta alguses alanud ulatuslike ehitusto\u0308o\u0308dega uuendatakse ko\u0303ige esimene ehk mehaaniline puhastusetapp. Mehaanilise puhastuse ka\u0308igus eemaldatakse reoveest suurem praht, liiv ja rasv ning edasi la\u0308bib vesi bioloogilise ja keemilise puhastusprotsessi."}, {"text_idx": "#000004", "text": "Ta\u0308naseks on to\u0308o\u0308d jo\u0303udnud kandekonstruktsioonide valmimise faasi, mida tavalisema ehitusobjekti korral vo\u0303ib vo\u0303rrelda sarikate pu\u0308stitamisega. Uuendusto\u0308o\u0308de ka\u0308igus renoveeritakse vo\u0303rehoone seadmed, rajatakse uued liivapu\u0308u\u0308nised ning uued va\u0308ljavoolu- ja sissevoolukanalid."}, {"text_idx": "#000005", "text": "\u201eTulemuseks on kaasaegne ja to\u0308o\u0308kindlam veepuhastus sadade tuhandete Tallinna ja pealinna la\u0308hiu\u0308mbruse elanike jaoks,\u201c selgitas projekti kasusid Tallinna Vee juhatuse esimees Karl Heino Brookes. \u201eLinn areneb ja suurenevad meie tippkoormused, samuti tuleb ha\u0308sti valmis olla keerulisemateks ilmaoludeks ehk valingvihmadeks. Uued seadmed vo\u0303imaldavad vett kvaliteetselt to\u0308o\u0308delda ka va\u0308ga suurtel koormustel,\u201c lisas Brookes."}, {"text_idx": "#000006", "text": "Viimase aastaku\u0308mne mahukaimasse projekti investeerib Tallinna Vesi 7,6 miljonit eurot. Ehituse viivad la\u0308bi RVT Ehitus ja Mapri Ehitus, kes vo\u0303itsid hanke u\u0308hispakkumusega. Puhastusetapi ta\u0308ielik valmimine on kavandatud ja\u0308rgmise aasta lo\u0303ppu."}, {"text_idx": "#000007", "text": "Brookes\u2019i so\u0303nul on va\u0308ljakutseks tagada jaama sujuv to\u0308o\u0308 ka ajal, mil uuendusto\u0308id tehakse. Selleks rajatakse uued seadmed ja ehitised olemasolevatest eemale, et ehitusto\u0308id saaks la\u0308bi viia reoveepuhastusjaama to\u0308o\u0308d ha\u0308irima."}, {"text_idx": "#000008", "text": "Tallinna Veele kuuluvas Paljassaare reoveepuhastusjaamas puhastatakse Tallinna ja ka u\u0308mbritsevate valdade reovett ning jaam teenindab kokku rohkem kui 400 000 elanikku. 2019. aastal to\u0308o\u0308deldi ja suunati La\u0308a\u0308nemerre ligikaudu 50 miljonit puhastatud heitvett."}]